(a)

Opasne tvari i smjese Potrošni materijali koji mogu biti sadržani u konačnom proizvodu od prerađenog papira i koji sadržavaju tvari i/ili smjese koje ispunjuju mjerila za razvrstavanje u niže navedene oznake upozorenja H ili oznake upozorenja R u skladu s Uredbom (EZ) br. 1272/2008 ili Direktivom Vijeća 67/548/EEZ (12), ili tvari iz članka 57. Uredbe (EZ) br. 1907/2006, ne koriste se za postupke tiskanja, premazivanja i završne obrade konačnog proizvoda od prerađenog papira. Taj se zahtjev ne primjenjuje na toluen koji se koristi u postupcima dubokog tiska, ako se koristi zatvoreni ili učahureni sustav ili sustav za oporabu ili jednakovrijedni sustav za nadzor i praćenje hlapivih emisija i ako je učinkovitost oporabe najmanje 92 %. Od tog zahtjeva izuzeti su i UV lakovi i UV tinte razvrstani kao H412/R52-53. Komponente koje nisu od papira, a dio su konačnog proizvoda od prerađenog papira ne sadržavaju prethodno navedene tvari. Popis oznaka upozorenja H i oznaka upozorenja R: Oznaka upozorenja H (13) Oznaka upozorenja R (14) H300 Smrtonosno ako se proguta R28 H301 Otrovno ako se proguta R25 H304 Može biti smrtonosno ako se proguta i uđe u dišni sustav R65 H310 Smrtonosno u dodiru s kožom R27 H311 Otrovno u dodiru s kožom R24 H330 Smrtonosno ako se udiše R23 ili R26 H331 Otrovno ako se udiše R23 H340 Može izazvati genetska oštećenja R46 H341 Sumnja na moguća genetska oštećenja R68 H350 Može uzrokovati rak R45 H350i Može uzrokovati rak ako se udiše R49 H351 Sumnja na uzrokovanja raka R40 H360F Može štetno djelovati na plodnost R60 H360D Može štetno djelovati na nerođeno dijete R61 H360FD Može štetno djelovati na plodnost. Može štetno djelovati na nerođeno dijete R60; R61; R60/61 H360Fd Može štetno djelovati na plodnost. Sumnja na moguće štetno djelovanje na nerođeno dijete R60; R63 H360Df Može štetno djelovati na nerođeno dijete. Sumnja na moguće štetno djelovanje na plodnost R61; R62 H361f Sumnja na moguće štetno djelovanje na plodnost R62 H361d Sumnja na moguće štetno djelovanje na nerođeno dijete R63 H361fd Sumnja na moguće štetno djelovanje na plodnost. Sumnja na moguće štetno djelovanje na nerođeno dijete R62-63 H362 Može štetno djelovati na djecu koja se hrane majčinim mlijekom R64 H370 Uzrokuje oštećenje organa R39/23; R39/24; R39/25; R39/26; R39/27; R39/28 H371 Može uzrokovati oštećenje organa R68/20; R68/21; R68/22 H372 Uzrokuje oštećenje organa tijekom produljene ili ponavljane izloženosti R48/25; R48/24; R48/23 H373 Može uzrokovati oštećenje organa tijekom produljene ili ponavljane izloženosti R48/20; R48/21; R48/22 H400 Vrlo otrovno za vodni okoliš R50 H410 Vrlo otrovno za vodni okoliš s dugotrajnim učincima R50/53 H411 Otrovno za vodni okoliš s dugotrajnim učincima R51/53 H412 Štetno za vodni okoliš s dugotrajnim učincima R52/53 H413 Može uzrokovati dugotrajne štetne učinke na vodni okoliš R53 EUH059 Opasno za ozonski sloj R59 EUH029 U dodiru s vodom oslobađa otrovni plin R29 EUH031 U dodiru s kiselinama oslobađa otrovni plin R31 EUH032 U dodiru s kiselinama oslobađa vrlo otrovni plin R32 EUH070 Otrovno u dodiru s očima R39/41 Tvari ili smjese koje preradom promijene svoja svojstva (npr. nisu više bioraspoložive, promijene kemijski sastav) u tolikoj mjeri da se utvrđena opasnost više ne primjenjuje, izuzimaju se od prethodno navedenog zahtjeva. Granične koncentracije za tvari kojima bi se mogle pripisati ili su im pripisane prethodno navedene oznake upozorenja H ili oznake upozorenja R koje ispunjuju mjerila za razvrstavanje u razrede ili kategorije opasnosti te granične koncentracije za tvari koje ispunjuju mjerila iz članka 57. točaka (a), (b) ili (c) Uredbe (EZ) br. 1907/2006 ne prelaze opće ili posebne granične koncentracije određene u skladu s člankom 10. Uredbe (EZ) br. 1272/2008. Ako su određene posebne granične koncentracije, one imaju prednost pred općim. Granične koncentracije za tvari koje ispunjuju mjerilo iz članka 57. točkama (d), (e) ili (f) Uredbe (EZ) br. 1907/2006 ne prelaze 0,10 % masenog udjela. Procjena i verifikacija: Za tvari koje nisu već razvrstane u skladu s Uredbom (EZ) br. 1272/2008 podnositelj zahtjeva dokazuje sukladnost s navedenim mjerilima dostavljajući: i. izjavu da komponente koje nisu od papira, a dio su konačnog proizvoda ne sadržavaju tvari navedene u ovim mjerilima u koncentracijama koje premašuju dopuštene granične vrijednosti; ii. izjavu da potrošni materijali za tiskanje, premazivanje i završnu obradu konačnog proizvoda od prerađenog papira ne sadržavaju tvari navedene u ovim mjerilima u koncentracijama koje premašuju dopuštene granične vrijednosti; iii. popis svih potrošnih materijala za tiskanje, premazivanje i završnu obradu konačnog proizvoda od prerađenog papira. U popisu se navode količine, djelovanje i naziv dobavljača za sav potrošni materijal uporabljen u proizvodnom postupku. Podnositelj zahtjeva dokazuje sukladnost s ovim mjerilom dostavljajući izjavu dobavljača kemikalija o nerazvrstavanju bilo koje tvari u bilo koji razred opasnosti povezan s oznakama opasnosti iz prethodno navedenog popisa u skladu s Uredbom (EZ) br. 1272/2008, u mjeri u kojoj je to najmanje moguće utvrditi iz informacija u skladu sa zahtjevima navedenima u Prilogu VII. Uredbi (EZ) br. 1907/2006. Uz tu se izjavu dostavlja i sažetak informacija o odgovarajućim značajkama povezanima s oznakama upozorenja iz prije navedenog popisa, navodeći pojedinosti čija je razina utvrđena odjeljcima 10., 11. i 12. Priloga II. Uredbi (EZ) br. 1907/2006 (Zahtjevi za sastavljanje sigurnosno-tehničkih listova). Informacije o bitnim svojstvima tvari mogu se dobiti i drugim sredstvima osim ispitivanja, primjerice primjenom alternativnih metoda poput in vitro metoda, modelima kvantitativnog odnosa strukture i djelovanja ili primjenom grupiranja i analogije u skladu s Prilogom XI. Uredbi (EZ) br. 1907/2006. Izričito se potiče razmjena relevantnih podataka. Dostavljene informacije odnose se na oblike ili fizičko stanje tvari ili smjesa kako se koriste u konačnom proizvodu. Za tvari navedene u prilozima IV. i V. Uredbi REACH koje su izuzete od obveze registriranja na temelju članka 2. stavka 7. točki (a) i (b) Uredbe REACH (EZ) br. 1907/2006, za dokazivanje sukladnosti s prethodno utvrđenim zahtjevima dovoljna je odgovarajuća izjava. Podnositelj zahtjeva dostavlja odgovarajuću dokumentaciju o učinkovitosti oporabe toluena zatvorenim/učahurenim sustavom/sustavom za oporabu ili istovrijednim sustavom u postupku dubokog tiska.